Dace Everss

**Dace Everss** (dzimusi  Braslavā) ir latviešu aktrise.

1972. gadā beigusi Siguldas 1. vidusskolu, bet trīs gadus vēlāk — Rīgas Kultūras un izglītības tehnikuma Režijas nodaļu. Dace Everss Valmieras teātrī nokļuva laikā, kad viņa mācījās tehnikumā: tobrīd tur meklēja izrāžu vadītājus. Viņa tika pieņemta teātrī kā otrās kategorijas aktrise un no 1975. līdz 1982. gadam strādāja par režisora palīdzi. Pirmo lielo lomu teātrī Everss ieguva 1981. gadā.

Zināma arī ar savām kino lomām. Pirmā nozīmīgā loma bija Emīla mātes loma filmā "Emīla nedarbi" (1985). Pēc tam sekoja lomas filmās "Aija" (1987), "Vilkaču mantiniece" (1990), "Indrāni" (1991), "Ziemassvētku jampadracis" (1993). Filmējusies 2024. gada seriālā "Pansija pilī". Divas reizes nominēta "Lielā Kristapa" balvai "Labākā aktrise" — par lomām filmās "Sēņotāji" (2013) un "Bedre" (2020).

2021. gadā piedalījās itāļu kabeļtelevīzijas SKY Atlantic veidotajā seriālā "Gomorra" (Gomorra — La serie) epizodiskā lomā.

2006. gadā saņēmusi Triju Zvaigžņu ordeņa goda zīmi.

## Lomas Valmieras teātrī

* Korī / Žans Anuijs "Mēdeja" (1975);
* Korī / Sauļus Šaltenis, Leonīds Jacinevičs "Uguns medības ar dzinējiem" (1975);
* Sekretāre / Jons Druce "Vissvētākā" (1976);
* Līze / Rūdolfs Blaumanis "Indrāni" (1978);
* Lāsma / Pauls Putniņš "Pusdūša" (1980);
* Geilija Geja sieva / Bertolts Brehts "Vīrs paliek vīrs" (1980);
* Marina / Edvards Radzinskis "Sieviete ārpus mīlestības un nāves" (1981);
* Leili, Eha / Olevs Antons "Kūts lirika" (1981);
* Meža māte, māmiņa / Anna Brigadere "Sprīdītis" (1982);
* Lida / Viktors Astafjevs "Piedod man!" (1982);
* Tija Bezdelīgactiņa / Augusts Kicbergs "Ciema skroderis un viņa laimīgā loze" (1983);
* Soņa / Antons Čehovs "Tēvocis Vaņa" (1983);
* Marta Isabella / Alehandro Kasona "Koki mirst stāvus" (1984);
* Flinna / Kens Kīzijs, Deils Vosermans "Kur dzeguze ligzdu vij" (1984);
* Indra / Lelde Stumbre "Jānis" (1984);
* Zizī / Lali Roseba "Provinces aktieri" (1985);
* Barba / Rainis "Pūt, vējiņi!" (1985);
* Čitra / Rabindranats Tagore "Čitra" (1986);
* Aņa / Antons Čehovs "Ķiršu dārzs" (1986);
* Kristīne / Rūdolfs Blaumanis "Ugunī" (1987);
* Anne / Lelde Stumbre "Nākošpavasar" (1988);
* Irma / Edvards Vulfs "Svētki Skangalē" (1990);
* Rebeka / Torntons Vailders "Mūsu pilsētiņa" (1990);
* Marta Dauberga / Pauls Putniņš "Žēlojiet mūs" (1990);
* Selgas Maruta / Mārtiņš Zīverts "Pēdējā laiva" (1991);
* Mince, princese Ilzīte / Kārlis Skalbe "Kaķīša dzirnaviņas" (1991);
* Marija / Klods Manjē "Blēzs" (1991);
* Roza / Leonīds Andrejevs "Anatēma" (1992);
* Rebeka Vesta / Henriks Ibsens "Rosmersholma" (1992) (Dailes teātrī);
* Terēze Manžo / Greiems Grīns "Desmitais" (1992);
* Smuidra Medne / Gunārs Priede "Jāņu nakti negulēju" ("Jāņi slimnīcā") (1992);
* Roze / Lelde Stumbre "Roze" (1992);
* Megija / Arturs Millers "Pēc grēkā krišanas" (1993);
* Marta Gude / Knuts Hamsuns "Juhana Nāgela mistērijas" (1993);
* Rūtiņa / Gerharts Hauptmanis "Nogrimušais zvans" (1993);
* Nora / Henriks Ibsens "Leļļu nams" (1994);
* Gustava / Mirjama Ēberga "Kalpone Gustava, Juhana meita" (1994);
* Lomas izrādē / "Rutes grāmata" (versija par Bībeles sižetu) (1994) (Jaunajā Rīgas teātrī);
* Evelīna / Alans Eikborns "Izklaidīgie draugi" (1995);
* Anna Mare / Gerharts Hauptmanis "Vientuļie" (1995);
* Brigita / Ārijs Geikins "Ogles sirds" (1995);
* Pameita / Luidži Pirandello "Sešas personas meklē autoru" (1995);
* Anna / Rūdolfs Blaumanis "Ļaunais gars" (1996);
* Anna Kareņina / Ļevs Tolstojs "Anna Kareņina" (1996);
* Čāpene / Jēkabs Janševskis "Varkaļu pagasta skolotājs" (1997);
* Trīne / Rūdolfs Blaumanis "Trīnes grēki" (1997);
* Anna Petrovna (Sāra) / Antons Čehovs "Ivanovs" (1997);
* Dore / Voldemārs Sauleskalns "Meldermeitiņa" (1998);
* Alfona māte, ragana, automašīna / Gerhards Holcs-Baumerts "Alfons Trīcvaidziņš" (1998);
* Annuža / Reinis un Matīss Kaudzītes "Mērnieku laiki" (1998);
* Vecāmāte / Augusts Kicbergs "Vilkate" (1998);
* Labā feja / Feliksa Deiča skatuves variants "Pelnrušķīte" (1999);
* Alvinga kundze / Henriks Ibsens "Spoki" (1999);
* Marija / Maksims Gorkijs "Vasaras ļaudis" (2000);
* Mērija Popinsa / Pamela Lindona Treversa "Mērija Popinsa" (2000);
* Tatjana / Nadežda Ptuškina "Ziemassvētku sapņi" (2000);
* Irina Arkadina / Antons Čehovs "Kaija" (2001);
* Nadīne Alstera / Inga Ābele "Tumšie brieži" (2001);
* Živka / Broņislavs Nušičs "Ministrienes kundze" (2002);
* Misis Vainmillere / Tenesijs Viljamss "Vasara un dūmi" (2002);
* Māte / Kārlis Brikners "Sarkangalvīte" (2002);
* Marina / Antons Čehovs "Tēvocis Vaņa" (2003);
* Sniedze / Lelde Stumbre "Letiņi" (2003);
* Ēva / Jāns Kross "Ķeizars trakais" (2003);
* Elīda / Henriks Ibsens "Jūras meita" (2004);
* Sarma, Magone, Kalpone / Rainis "Krauklītis" (2004);
* Pindacīša / Rūdolfs Blaumanis "Skroderdienas Silmačos" (2004);
* Paulīna Berga / Rūdolfs Blaumanis "Aizbirušais avots" (2004);
* Vizbulīte / Jānis Jurkāns "Ku-kū" (2005);
* Krustmāte Pollija / Marks Tvens "Toms Sojers" (2005);
* Māte / Mārtins Makdona "Spilvencilvēks" (2005);
* Kručiņina / Aleksandrs Ostrovskis "Bez vainas vainīgie" (2006);
* Ortenzija / Karlo Goldoni "Mirandolīna jeb Sirmums bārdā, bet sātans ribās" (2006);
* Marete / Andruss Kivirehks "Igauņu bēres" (2006);
* Hanna / Bjernstjerne Bjernsons "Bankrots" (2007);
* Ģertrūde / Viljams Šekspīrs "Hamlets" (2008);
* Uļita / Aleksandrs Ostrovskis "Mežs" (2008);
* Vija / Evita Sniedze "Līdz pavasarim" (2008);
* Indrānu māte / Rūdolfs Blaumanis "Indrāni" (2008);
* Tante Ziglinde / Gunars Janovskis "Gredzens uz tilta" (2009);
* Upīte / Mārtiņš Zīverts "Klauns Fiasko" (2009);
* Dodo / Otari Bagaturija "Karalis Līrs nabagmājā" (2009);
* Saulcerīte / Rainis "Zelta zirgs" (2009);
* Lavīze / Rūdolfs Blaumanis "No saldenās pudeles" (2010);
* Veronika / Alvis Lapiņš "Eldorado" (2010);
* Matilde Dzintars / "Krāsainās pasakas" (pēc Imanta Ziedoņa pasaku motīviem) (2011);
* Taņa / Vadims Ļevanovs "Gribu, bet baidos" (2011);
* Īva Templa / Tenesijs Viljamss "Orfejs pazemē" (2011);
* Bebene / Lauris Gundars "Advents Silmačos" (2012);
* Ella, jaunkundze Kuklikā / Jaroslavs Hašeks "Šveiks" (2012);
* Ogudalova / Aleksandrs Ostrovskis "Līgava bez pūra" (2012);
* Madame Ivanova / Mihails Bulgakovs "Zojkina kvartira" (2012);
* Beikeres kundze / Leonards Geršs "Taureņi ir brīvi" (2013);
* Anna Ivanovna Gromeko, sanitāre, mademoiselle Flerī, bēgle, Galiuļina / Boriss Pasternaks "Doktors Živago" (2013);
* Dotija Otlija, misis Klaketa / Maikls Freins "Klusumu! Notiek izrāde!" (2014);
* Sāra Bernāra / Džons Marells "Saules pelni" (2014);
* Dore Kalniņa / Lauris Gundars "Balle būs" (2014);
* MERI pagājībā aktrise, pēc katorgas metinātāja kapsētā / Rezo Gabriadze "Sudraba gaisma" (2015);
* Loma izrādē / Aspazija "Sarkanās puķes" (2015);
* Velta / Gunārs Priede "Smaržo sēnes" (2015);
* Karaliene / Aspazija "Vaidelote" (2016);
* Frīda / "Emmijas laime" (pēc Rainera Vernera Fasbindera "Bailes saēd dvēseli" scenārija motīviem) (2016);
* Roplainiete / Rūdolfs Blaumanis "Pazudušais dēls" (2017);
* Māte / Albērs Kamī "Pārpratums" (2017);
* Barons, Saljēri / Aleksandrs Puškins "Mazās traģēdijas" (2017);
* Melnā Jātniece / Sanita Reinsone "Meža meitas" (2018);
* Māte / Juliušs Slovackis "Baladīna" (2018);
* Agate / Rejs Bredberijs "Fantočini noslēpums" (2018);
* Misis Higinsa / Džordžs Bernards Šovs "Pigmalions" (2018);
* Kalniņkundzīte / Anna Zvaigzne "Stubenhocker: Velta Kalniņa istabā" (2019);
* Otrā mūķene, Vējdzirnava, Otrā zemniece, Pirmā Nimfa, Dulcinejas tēls / "Dons Kihots" (pēc Migela de Servantesa) (2020);
* Dženija / Deivids Lindsijs-Ebērs "Labie cilvēki" (2021);
* Violeta Vestone / Treisijs Letss "Osedžas zeme" (2021);
* Loma izrādē / Katrīna Neiburga, Iveta Pole "Vecajo kults" Dirty Deal Teatro (2025)

## Atsauces

## Ārējās saites
* Dace Everss izrades.lv
* Dace Eversa filmas.lv